
Konkurso sąlygų aprašo

VAIZDO STEBĖJIMO KAMERŲ PAJUNGIMO Į BENDRĄ MIESTO VAIZDO STEBĖJIMO SISTEMĄ, VAIZDO STEBĖJIMO SISTEMOS TECHNINĖS PRIEŽIŪROS IR VAIZDO DUOMENŲ TEIKIMO PASLAUGŲ (DEBRECENO SKVERAS) 
TECHNINĖ SPECIFIKACIJA

I. Reikalavimai vaizdo sistemos techninės priežiūros paslaugų teikimui

1. Paslaugų tiekėjas turi užtikrinti nuolatinį, nepertraukiamą kamerų vaizdų perdavimą į vaizdo stebėjimo sistemos centrą (Kauno g. 6, Klaipėda) visą Sutarties vykdymo laikotarpį. Reikalavimas netaikomas pajungimo laikotarpiu ir kameros gedimo atveju.
2. Paslaugų tiekėjas turi įrengti ir sudaryti sutartis dėl elektros tiekimo ne trumpesniam laikotarpiui nei techninės priežiūros laikotarpis ir užtikrinti nenutrūkstamą elektros maitinimą Klaipėdos miesto vaizdo kameroms 24 val. per parą, 7 dienas per savaitę. 
3. Tiekėjas privalo turėti vieną nemokamą iš visų operatorių (mobilaus ir fiksuoto ryšio) tinklų pasiekiamą klientų aptarnavimo ir gedimų registravimo numerį veikiantį 24 val. per parą, 7 dienas per savaitę ir 365 dienas per metus.
4. Laikas apie sutrikimo pradžią skaičiuojamas nuo pranešimo apie sutrikimą tiekėjui išsiuntimo el. paštu.
5.  Pašalinus gedimą, tiekėjas informuoja Perkančiąją organizaciją el. paštu. Informacijos gavimo laikas yra laikomas gedimo pašalinimo laiku.
6.  Tiekėjas privalės apjungti aptarnaujamas Klaipėdos miesto vaizdo stebėjimo kameras (III skyrius) į vieną bendrą sistemą. 
7.  Vieną kartą Sutarties vykdymo laikotarpiu (paskutiniais sutarties vykdymo metais) atlikti sistemos auditą pateikiant (el. paštu) rašytinę ataskaitą apie sistemos esamą stovį ir galimas problemas ateityje, pasiūlymus dėl sistemos atnaujinimo.
8.  Užtikrinti visų šiame pirkime numatytų aptarnaujamų vaizdo kamerų veikimą, valymą, techninį palaikymą 24 val. per parą, 7 dienas per savaitę.
9.  Visa aptarnaujama įranga Sutarties vykdymo laikotarpiu privalo būti pakeičiama kita lygiaverte įranga ne vėliau kaip per 5 d. d. nuo identifikavimo, kad gedimo pašalinti neįmanoma.

II. Reikalavimai vaizdo duomenų perdavimui

10. Visi reikalingi pajungimo darbai (9 vnt. vaizdo stebėjimo kamerų) turi būti atlikti ir paslauga be jokių apribojimų turi būti pradėta teikti ne vėliau nei nurodyta Sutartyje.
11. Vaizdo kamerų duomenų perdavimo tinkle naudojami du taškų prijungimo ryšio tipai: A tipas  – centrinio taško ryšys su kamerų vietomis; B tipas – lokalūs kamerų pajungimai. PASLAUGŲ GAVĖJO pateikti B tipo ryšio tipai turi būti sujungti su A tipo ryšio tipu, ir šie visi turi sueiti į centrą, adresu Kauno g. 6, Klaipėda.
12. A tipo ryšys turi būti realizuojamas su TIEKĖJO įranga ir turi būti palaikomas per Full Duplex 1000Base-T arba 10/100Base-TX Ethernet sąsają. Pateikiamiems ryšiams turi būti užtikrinama simetrinė greitaveika.
13. B tipo ryšys  turi būti realizuojamas su TIEKĖJO įranga ir turi būti palaikomas per 5G/LTE ryšio sąsają.
14. Ryšio linija iki duomenų perdavimo įrangos, esančios komutacinėje spintoje arba įrenginio montavimui įrengto/įrengiamą vietos turi būti apsaugota nuo nesankcionuoto prijungimo arba prisijungimo, atspari elektromagnetiniams trukdžiams, žaibo iškrovoms, nepriklausyti nuo aplinkos sąlygų arba gamtos reiškinių: drėgmės, rūko, lietaus, temperatūros, statinio krūvio, eterio taršos.
15. Ryšio linijai turi būti fiksuojami incidentai,  pažeidimai, nutraukimai ar kiti sugadinimai.
16. Paslaugų TIEKĖJAS turi užtikrinti duomenų perdavimo saugumą vaizdo stebėjimo sistemos (toliau – VSS) tinkle nepriklausomai nuo naudojamo duomenų perdavimo būdo. VSS tinklas turi būti apsaugotas nuo neautentifikuotos prieigos ir nesankcionuoto duomenų perėmimo. UŽSAKOVUI nėra priimtini bet kokie sprendimai, pagrįsti duomenų perdavimu viešaisiais tinklais (INTERNET).
17. Siekiant apsisaugoti nuo DDoS tipo atakų, duomenų perdavimo paslaugos turi būti teikiamos uždaru, neturinčiu išėjimo į Internetą tinklu ir negali būti paremtos tuneliavimo per atvirus interneto tinklus technologijomis (GRE, IPSeC ir t.t.).
18. PASLAUGŲ GAVĖJO centrinis prijungimo taškas ir B tipo ryšiai turi būti sujungti į bendrą tinklą IP protokolu.
19. Visos WAN dalys turi būti suprojektuotos ir įrengtos laikantis hierarchinės struktūros ir turi atitikti rekomendacijas dėl OSI ir TCP/IP standartinių modelių.
20. TIEKĖJAS turi užtikrinti, kad PASLAUGŲ GAVĖJO pateikti ryšio linijų resursai (pralaidumas) ir galiniai įrenginiai nebus naudojami kartu su kitais TIEKĖJO klientais.
21. IP protokolas turi būti laikomas pagrindiniu maršrutizavimo protokolu.
22. Visa duomenų perdavimo įranga turi būti pakankamo pralaidumo, patikimumo, kad perduodamas vaizdas nestrigtų, nebūtų trūkinėjimų.
23. Pastatų būklė ir architektūriniai sprendimai turi nepakisti sumontavus perdavimo įrangą.
24. Signalo apėjimo vėlinimas (round trip delay) tarp bet kurių dviejų tinklo taškų (tarp TIEKĖJO įrangos sąsajų) neturi viršyti 60 ms naudojant 100 baitų duomenų paketus ir esant ne daugiau kaip 75 % kanalo apkrovimui. Esant garantuotam pralaidumui paketų praradimas neturi viršyti 1%.
25. TIEKĖJAS privalo atlikti nuolatinį teikiamos ryšio paslaugos linijų parametrų stebėjimą (monitoringą), turėti tarnybą, kuri visą parą reaguotų, nustatytų ir pašalintų duomenų perdavimo linijų darbo sutrikimus.
26. Galinės įrangos konfigūravimo darbus diegimo ir eksploatacijos metu atliks TIEKĖJAS nemokamai.
27. TIEKĖJAS užtikrina TIEKĖJO įrangos nemokamą garantinę priežiūrą visą Sutarties vykdymo laiką.
28. Visa TIEKĖJO perdavimo įranga turi būti stebima ir valdoma nuotoliniu būdu iš vieno valdymo (monitorinio) centro.
29. TIEKĖJAS turi užtikrinti nenutrūkstamą (24x7x365) tinklo operacinio centro veikimą.
30. Bet kokie tinklo konfigūracijos pakeitimai, kurie gali turėti trumpalaikės ar nuolatinės neigiamos įtakos PASLAUGŲ GAVĖJO tinklo darbui, gali būti atlikti tik pagal PASLAUGŲ GAVĖJO ir TIEKĖJO tarpusavio susitarimą.
31. TIEKĖJAS savo kontrolės srityje privalo pastoviai sekti tinklo saugumą užtikrinančių sistemų darbą ir laiku įdiegti visus būtinus atnaujinimus.
32. Su paslaugų teikimu susijusius sutrikimus, įvyksiančius darbo dienomis nuo 8 iki 17 valandos, TIEKĖJAS likviduoja nuo sutrikimo fiksavimo momento ne ilgiau kaip per 8 valandas centriniame taške - A lygio ryšio linijose ir ne ilgiau kaip per 12 valandų - B lygio ryšio linijose.
33. Su paslaugų teikimu susijusius sutrikimus, įvyksiančius ne darbo dienomis ir darbo dienomis nuo 17 valandos iki 8 valandos, TIEKĖJAS likviduoja nuo sutrikimo fiksavimo momento ne ilgiau kaip per 12 valandų centriniame taške - A lygio ryšio linijose ir ne ilgiau kaip per 24 valandas - B lygio ryšio linijose.

III. Vaizdo stebėjimo kamerų vietos

34. Vaizdo stebėjimo kamerų vietos:

34.1 VK1 - https://www.maps.lt/short/cdbe6fc8
34.2. VK3 - https://www.maps.lt/short/ca0ff477
34.3. VK4 - https://www.maps.lt/short/543956bc
34.4. VK5 - https://www.maps.lt/short/9712be8f
34.5. VK6 - https://www.maps.lt/short/696ffa92
34.6. VK8 - https://www.maps.lt/short/da9eaa4a
34.7. VK10 - https://www.maps.lt/short/0be87b96
34.8. VK11 - https://www.maps.lt/short/40fe4e66
34.9. VK12 - https://www.maps.lt/short/6f4008aa


35.  Reikalavimai VSS turimos „exacqVision Professional“ įrašymo programinės įrangos funkcionalumo plėtimui (9 vnt. licencijų). Tiekėjas turi užpildyti žemiau esančią lentelę ir pateikti kartu su pasiūlymu:
	Eil. Nr.
	Reikalaujamos techninės charakteristikos
	Tiekėjo siūlomos prekės charakteristika
(Tiekėjas privalo patvirtinti atitikimą reikalavimui nurodydamas: taip/ne, ir kur to reikalaujama, įrašyti  tikslią siūlomos prekės reikšmę. Taip pat turi pateikti prekės gamintojo techninę dokumentaciją (katalogus, brošiūras ir kt.), kurioje Perkančioji organizacija galėtų patikrinti siūlomos prekės atitikimą techniniams reikalavimams)

	1. 
	Gamintojas, modelis, prekės kodas
	[nurodyti]

	1. 
	Turi būti galimybė integruoti transporto priemonių valstybinių numerių atvaizdavimą, naudojant POS ir WEB funkcionalumą.
	Atitinka [įrašyti taip / ne]: ....................

	1. 
	Turi būti galimybė atvaizduoti sistemą sudarančių vaizdo kamerų tinklą savivaldybės žemėlapyje. Turi būti galima iš žemėlapio pasirinkti norimą peržiūrėti / valdyti kamerą.
	Atitinka [įrašyti taip / ne]: ....................

	1. 
	Programinė įranga, esant poreikiui, turi palaikyti automatinį „Failover“ funkcionalumą, be papildomo licencijavimo.
	Atitinka [įrašyti taip / ne]: ....................

	1. 
	Programinė įranga turi palaikyti galimybę įkelti vaizdus iš operatoriaus darbo vietos į kitam operatoriui į darbo vietą (Video push).
	Atitinka [įrašyti taip / ne]: ....................

	1. 
	Programinė įranga turi palaikyti Video Sienos funkcionalumą
	Atitinka [įrašyti taip / ne]: ....................

	1. 
	Programinė įranga turi palaikyti analitikos paieškos funkcionalumą: Žmogus, Traukinys, Sunkvežimis, Autobusas, Automobilis, Motociklas, Dviratis, Susibūrimų detekcija, Vaizdo suprastėjimo detekcija, Perimetro detekcija, Linijos kirtimo detekcija.
	Atitinka [įrašyti taip / ne]: ....................

	1. 
	Programinė įranga turi palaikyti analitikos paiešką pagal identifikuotų objektų spalvą.
	Atitinka [įrašyti taip / ne]: ....................

	1. 
	Programinė įranga turi palaikyti naršyklės (WEB) funkcionalumą, įgalinantį naudoti trečių šalių programinę įrangą iš vaizdo sistemos klientinio kompiuterio.
	Atitinka [įrašyti taip / ne]: ....................

	1. 
	Turi turėti galimybę susikurti pageidaujamus peržiūros šablonus (kamerų išdėstymą ekrane) ne mažiau 48 kamerų. Su galimybe dėstyti šabloną nuo vienos kameros iki maksimalaus kamerų skaičiaus.
	Atitinka [įrašyti taip / ne]: ....................

	1. 
	Licencijų kiekis turi padengti visus nurodytus įrenginius techninėje specifikacijoje aprašytam funkcionalumui realizuoti.
	Atitinka [įrašyti taip / ne]: ....................


Kartu su pasiūlymu tiekėjas pateikia prekės gamintojo dokumentus (techninės specifikacijos, katalogų, bukletų kopijos, atitinkamą (-us) techninės specifikacijos reikalavimą (-us) patvirtinanti (-čios) momentinė (-ės) ekrano kopija (-os) (print screen) (tokiu atveju momentinėje ekrano kopijoje (print screen) turi būti matoma informacija, kad kopija padaryta iš prekės gamintojo tinklalapio) ir pan.) lietuvių arba anglų kalba. Tuo atveju, jeigu pateiktoje prekės gamintojo dokumentacijoje nėra reikalaujamas prekės charakteristikas patvirtinančios informacijos, tiekėjas privalo pateikti prekės gamintojo arba jo įgalioto atstovo (tiekėjo deklaracija nėra lygiavertis dokumentas) raštiškus patvirtinimus (pvz., prekės gamintojo atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad Perkančioji organizacija galėtų įsitikinti siūlomos prekės atitiktimi nustatytiems reikalavimams. 
36.  Jei apibūdinant pirkimo objektą Techninėje specifikacijoje yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Jeigu apibūdinant pirkimo objektą Techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
_______________

